text: Viser reklamevideo for StreetMekka
  24 juni 2013 kl. 15.00
  Esbjergs skatere, breakdancere, graffitimalere og crossfitere laver reklame for deres projekt med Den gamle Remise i byen, når byens borgmester holder møde med fonde.
  Borgmester Johnny Søtrup, Esbjerg, holder i dag møde med TrygFonden og Realdania om muligheden for at lave et StreetMekka i byen.
  StreetMekka findes kun i hovedstaden, mens skal udbredes til tre andre byer. Og Esbjerg er en af kandidaterne.
  Med til mødet er også gadeidrætsorganisationen GAM3.
  Esbjerg har allerede omkring fem mio.kr. til projektet. Og hvis Esbjerg vælges, kan der falde ni mio. støttekroner af til projektet.
  Esbjergs unge skatere, crossfittere, breakdancere og andre gadeidrætsudøvere, bl.a. streetbasketspillere har lavet videoen "Remisen - det er street", som på fem minutter argumenterer for at omdanne den gamle, forfaldne remise til et samlingssted for disse fritids-aktiviteter.
  Denne video vil borgmesteren bl.a. vise på mødet med penge-fondene.
  Se hele videoen her. 
  Video
  